stanford-oval/wikipedia huggingface dataset:
דיפרוסופוס
הערות שוליים

↑  Maria D’Armiento, Jessica Falleti, Giuseppe Maria Maruotti, Pasquale Martinelli, DIPROSOPUS CONJOINED TWINS: Radiologic, Autoptic, and Histologic Study of a Case, Fetal and Pediatric Pathology 29, 2010-11-01, עמ' 431–438 doi: 10.3109/15513815.2010.505628
↑  Mason Barr, Facial duplication: Case, review, and embryogenesis, Teratology 25, 1982, עמ' 153–159 doi: 10.1002/tera.1420250205
↑  S. Strauss, M. Tamarkin, S. Engelberg, T. Ben Ami, Prenatal sonographic appearance of diprosopus., Journal of Ultrasound in Medicine 6, 1987, עמ' 93–95 doi: 10.7863/jum.1987.6.2.93
↑  Stefan Hähnel, Peter Schramm, Stefan Hassfeld, Hans H. Steiner, Craniofacial Duplication (Diprosopus): CT, MR Imaging, and MR Angiography Findings— Case Report, Radiology 226, 2003-01-01, עמ' 210–213 doi: 10.1148/radiol.2261011754
↑  Mrinal Bhuyan, Inamul Haque, Diprosopus a Rare Craniofacial Malformation, Asian Journal of Neurosurgery 13, 2018, עמ' 1257–1259 doi: 10.4103/ajns.AJNS_202_17
↑  Gohar Ter-Avetisyan, Fritz G. Rathjen, Hannes Schmidt, Bifurcation of axons from cranial sensory neurons is disabled in the absence of Npr2-induced cGMP signaling, The Journal of Neuroscience: The Official Journal of the Society for Neuroscience 34, 2014-01-15, עמ' 737–747 doi: 10.1523/JNEUROSCI.4183-13.2014
↑  ערגה שילוני, ‏חייהן הקצרים והנדירים של תאומות הפנים הכפולות, באתר ‏מאקו‏, 2 ביוני 2014
| --- | --- |
בקרת זהויות :  GND: 4326904-7 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
החברה הבריטית הבין-כוכבית

| --- | --- |
סמליל החברה הבריטית הבין-כוכבית

בניין החברה הבריטית הבין-כוכבית בלונדון
 פעילות:  קידום ותמיכה במחקר בתחומי אסטרונאוטיקה וחקר חלל
 התאגדות:  מוסד ללא כוונת רווח
 מדינה:  הממלכה המאוחדת 
 מטה הארגון:  לונדון 
 מקום פעילות:  הממלכה המאוחדת הממלכה המאוחדת
 חברים:  מהנדסי אסטרונאוטיקה בבריטניה
 נשיא:  גרי ווב
 מנכ"ל:  אליזבת אנדרסון
 עובדים:  3 (נכון ל־2019) 
 תקופת הפעילות:  1933–הווה (כ־91 שנים) 
 www.bis-space.com
 
החברה הבריטית הבין־כוכבית (באנגלית: The British Interplanetary Society, בראשי תיבות: BIS) נוסדה בשנת 1933 והיא כיום הארגון הוותיק בעולם שמטרתו היא לקדם ולתמוך במחקר בתחומי אסטרונאוטיקה וחקר חלל. זהו מוסד ללא כוונות רווח שמשרדיו יושבים בלונדון והוא ממומן על ידי תרומות חבריו. לחברה סניפים נוספים, בוסט מידלנדס, איטליה ובלגיה.
היסטוריה

לארגון זה קדמו החברה האמריקאית הבין־כוכבית (The American Rocket Society או ARS, שנוסדה בשנת 1930), ארגון גרמני דומה בשם האגודה למסע בחלל (Der Verein für Raumschiffahrt, או  VfR, שנוסדה בשנת 1927) והחברה למחקר מסע בין־כוכבי (ברוסית: Общество изучения межпланетных сообщений או OIMS, שנוסדה בשנת 1924), אבל בשונה מכל אלה הוא אף פעם לא התמזג לתוך מכלול התעשייה הלאומי.
עם היווסדה, יועדה האגודה במקור לא רק לקידום והעלאת המודעות הציבורית לאסטרונאוטיקה, אלא גם לבצע ניסויים מעשיים בתחום הטילים, בדומה לארגונים שהוזכרו לעיל. עם זאת, בשנת 1936 גילו חבריה כי הם מנועים מלממש שאיפה זו בגלל 'חוק חומרי הנפץ' הבריטי משנת 1875, אשר אסר על גופים פרטיים לערוך ניסויים בטילים מונעים בדלק נוזלי בתחומי הממלכה הבריטית.
בשנות ה־30 של המאה ה־20 המאוחרות, יזם הארגון פרויקט להנחתת בני אדם על הירח בעזרת טיל רב־שלבי, כאשר כל שלב מורכב ממספר טילים צרים מונעים בדלק מוצק. עיצוב הנחתת דמה למדי לנחתת של תוכנית אפולו.
במהלך הכנס השני של קונגרס האסטרונאוטיקה הבין־לאומי שהתקיים בלונדון בשנת 1951, החברה הבריטית הבין-כוכבית הייתה אחת מ־13 חברות החלל הלאומיות שהקימו יחד את הפדרציה הבינלאומית לאסטרונאוטיקה.
בשנת 1978, פרסמה החברה מחקר בשם פרויקט דדלוס - מסמך מפורט בנושא ישימות משימה בין־כוכבית לא מאוישת לכוכב ברנרד, אשר השתמש בטכנולוגיות קיימות והערכות הגיוניות למדי של יכולות שיהיו קיימות בעתיד הקרוב. שיטת ההנעה המוצעת הייתה היתוך גרעיני, שהייתה אמורה להאיץ את החללית למהירות של כ־12% ממהירות האור.
החברה פרסמה מחקר בשם Project Boreas שנערך בשנים 2006-2003, ועסק בתכנון תחנה מאוישת לקוטב הצפוני של המאדים. דו"ח המחקר הועמד לרשימת פרסי סר ארתור סי. קלארק בקטגוריית המצגת הכתובה הטובה ביותר ובשנת 2007, החברה זכתה בפרס. הפרס נושא את שמו של סופר המדע הבדיוני והמהנדס ארתור סי. קלארק שהיה יו"ר האגודה בתקופה שלאחר מלחמת העולם השנייה.
איש הרדיו הבריטי צ'ארלס צ'ילטון הצטרף לחברה לפני כתיבתה והפקתה של טרילוגיית הרדיו המפורסמת בתחום המדע הבדיוני "מסע אל החלל".
פעילות

החברה מפרסמת כתבי עת, מעניקה מדליות ופרסים, מארגנת הרצאות ערב ופרויקטים טכניים, בנוסף להשראת הציבור לגבי היתרונות והישומים המעשיים של חקר החלל. החברה מחויבת לתמוך במדיניות שתגדיל את המחויבות הממשלתית - במיוחד בבריטניה, אך גם מחוץ לבריטניה - לחקר החלל, ולקידום מסע בין־כוכבי מאויש.  פעילות חינוכית זו מבוצעת באמצעות עבודה עם בתי ספר ואירועים לכלל הציבור בכל הגילאים, קיום שיחות דרך האינטרנט והשתתפות באירועים בבריטניה כדוגמת: AstroFest, ועידת UKSEDS, אירועי טילאות בבריטניה, New Scientist Live וכן באירועים בין־לאומיים כדוגמת קונגרס האסטרונאוטיקה הבין־לאומי ו־MakerFaire (אנ').
פעילות > פרסומים

החברה מפרסמת ביטאון אקדמי שנושא את שמה (Journal of the British Interplanetary Society), ירחון לציבור הרחב בשם "תעופת-חלל" (Spaceflight) וכן את כתב העת "כרוניקת חלל" (Space Chronicle).
הזהות הגמישה

באלגברה לא אסוציאטיבית, הזהות  \ x(yx)=(xy)x נקראת הזהות הגמישה. זהות זו משותפת למחלקות חשובות רבות של אלגברות לא אסוציאטיביות, לרבות אלגברות לי, אלגברות ז'ורדן ואלגברות אלטרנטיביות. כל אלגברה קומוטטיבית או אנטי-קומוטטיבית מקיימת את הזהות הגמישה.
קשרים

מן הזהות הגמישה נובע שהאסוציאטור מקיים את המולטילינאריזציה  \ (x,y,z)+(z,y,x)=0, ובמאפיין שונה מ-2, שתי הזהויות שקולות.
הזהות הגמישה שקולה לכך שהקומוטטור  \ [L_{x},R_{x}]=0, כאשר  \ L_{x} ו-  \ R_{x} הן פעולות הכפל משמאל ומימין ב-x.
פיזור פעולת הכפל

אם A היא אלגברה לא אסוציאטיבית מעל שדה F, עם פעולת כפל  \ \cdot , אפשר להגדיר בה פעולת כפל חדשה,  *, לפי  \ x*y=\alpha x\cdot y+\beta y\cdot x, כאשר  \ \alpha ,\beta \in F הם קבועים. איבר היחידה של  \ (A,\cdot ) נשאר איבר יחידה גם ביחס לפעולה החדשה, אם  \ \alpha +\beta =1. אם  \ \alpha \neq \beta , אפשר לשחזר את  \ \cdot  מן הפעולה  *, לפי הנוסחה 
 \ x\cdot y=\alpha 'x*y+\beta 'y*x 
כאשר
 \ \alpha '={\frac {\alpha }{\alpha ^{2}-\beta ^{2}}},\quad \beta '={\frac {\beta }{\beta ^{2}-\alpha ^{2}}}.
אם A גמישה ביחס לפעולה המקורית, אז היא גמישה גם ביחס לפעולה החדשה.
במאפיין שונה מ-2, מסמנים ב-  \ A^{+} את האלגברה הקומוטטיבית המתקבלת מההגדרה  \ x*y={\frac {1}{2}}(xy+yx), היינו  \ \alpha =\beta ={\frac {1}{2}}. בפרט, אם A גמישה, אז גם  \ A^{+} גמישה (אם כי ההפך אינו בהכרח נכון).
מיון

במאפיין אפס, אם A גמישה ופשוטה למחצה, אז  \ A^{+} אלגברת ז'ורדן.
בכל מאפיין שונה מ-2, אם A גמישה ופשוטה, ו- \ A^{+} אלגברת ז'ורדן פשוטה, אז מתקיים אחד משלושת התנאים הבאים: (1) A היא אלגברת ז'ורדן פשוטה; (2) A היא אלגברה ריבועית עם תבנית נורמה לא מנוונת, או (3) A היא "אסוציאטיבית למחצה": קיימת K/F ריבועית, כך ש-  \ A\otimes _{F}K=B_{\lambda }, כאשר B אלגברה פשוטה אסוציאטיבית מרכזית מעל K, והכפל ב-  \ B_{\lambda } מוגדר על ידי פיזור הכפל של B: 
 \ x*y=\lambda xy+(1-\lambda )yx.
היפוגריף

איור היפוגריף.
"רוג'ריו מציל את אנג'ליקה"; ציור משנת 1819 מאת הצייר ז'אן-אוגוסט-דומיניק אנגר, המתאר את הסצנה מ"אורלנדו המטורף" שבה רוג'ריו, רכוב על גבי היפוגריף, מציל את אנג'ליקה.
ההיפוגריף הוא יצור מיתולוגי, צאצא של גריפין ושל סוסה צעירה, כאשר חיצונית ההיפוגריף נראה כהכלאה ביניהם: חלקו הקדמי, לרבות ראשו וכנפיו, הוא כשל עיט ענקי, אך פלג גופו האחורי הוא כשל סוס.
ההיפוגריפים מתוארים כקלים יותר לאילוף ולביות מאשר אביהם הגריפין. באגדות אחדות מימי הביניים הם מוזכרים כבעלי חיים הנמצאים בבעלות של מכשפים או של אבירים, כיוון שהם היחידים המסוגלים לאלפם. מאגדות אלו מתברר, שהם גם יכולים לשמש כסוסים מצוינים, היות שהם עפים במהירות הברק. כמו כן, ההיפוגריפים מתוארים כאוכלי כל, הניזונים הן מצמחים והן מבשר.
לפי המיתוס, ההיפוגריפים הם יצורים נדירים ביותר, וזאת משום שגריפינים מתעבים סוסים. בימי הביניים נפוץ הביטוי שיוחס לורגיליוס - "כשגריפינים יזדווגו עם סוסים", שהתייחס לאירוע בעל סבירות נמוכה להתרחש. עם זאת, זיווג זה התרחש בסופו של דבר באפוס "אורלנדו המטורף" (Orlando Furioso) מאת המשורר האיטלקי לודוביקו אריוסטו (Ludovico Ariosto). באפוס זה, שנכתב בשנת 1516, יצר אריוסטו את המושג "היפוגריף" - הווה אומר חצי סוס (היפו, ביוונית, הוא סוס) וחצי גריפין (גריף הוא קיצור לגריפין), וכך הוא, לכאורה, מימש את הבלתי ניתן לביצוע.
בשנים האחרונות זכתה דמותו של ההיפוגריף לעדנה עם הופעתה בסדרת הספרים "הארי פוטר" מאת ג'יי קיי רולינג, וכן בסרטים הנלווים. רולינג נשארה נאמנה למיתוס המקובל אודות ההיפוגריפים, והציגה אותם כחיות מוזרות ויפות, אך גם כחיות גאות, הקנאיות לכבודן. בספרה "חיות הפלא והיכן למצוא אותן", היא כותבת על ההיפוגריפים, בין היתר, כך: "כאשר מתקרבים אל היפוגריף, יש לשמור על קשר עין עמו. קידה מסמנת כוונות טובות. אם ההיפוגריף משיב קידה, ניתן להתקרב בבטחה".
דמויות של היפוגריפים מופיעות גם במשחק התפקידים מבוכים ודרקונים, במשחקי מחשב ווידאו, בספרי פנטזיה ואף בשירים מסוימים, כגון My Fairy King של הלהקה קווין, המספר על ממלכת רהי והסוסים בעלי כנפי נשר ששוררים בה.
הטייס הקיטע (רומן)

| --- | --- |

 מידע כללי
 מאת:  בוריס פאלאוואי 
 שפת המקור:  רוסית
 סוגה:  רומן
 הוצאה
 תאריך הוצאה:  1946
 מספר עמודים:  244
 הוצאה בעברית
 הוצאה:  הוצאת יוסף שמעוני
 תאריך:  1949
 תרגום:  חנה עירונית
 מהדורות נוספות
 מספר כרכים:  2
 קישורים חיצוניים
 הספרייה הלאומית:  990026276300205171, 990019554540205171
 
"הטייס הקיטע" (או "מעשה באדם השלם") הוא רומן מאת בוריס פוליבוי המבוסס על סיפור לחימתו של הטייס הסובייטי אלכסיי מארסייב. הספר יצא לאור בברית המועצות בשנת 1946.
המחבר, המעיד על עצמו בספר שהוא עיתונאי צבאי של העיתון פראבדה, כתב את הרומן בהשראת פגישה עם הטייס הקיטע בחזית הקרבות נגד גרמניה הנאצית במהלך מלחמת העולם השנייה.
עלילה

גיבור הספר הוא אלכסיי מארסייב (מ' סגולה. לדברי המחבר, השם האמיתי הוא מארסייב, אך בשל שינויים שהכניס בפרטים שינה את השם), טייס קרב סובייטי במלחמת העולם השנייה, שהופל בקרב אוויר כ-35 קילומטר מעבר לקווי האויב. בעת נחיתת הריסוק נפגעו שתי רגליו. במשך כעשר יממות זחל אלכסיי בשלג, ללא ציוד מתאים וללא מזון, כשהוא נאבק בקור, ברעב ובחיות טרף, חזרה לעבר הקווים הסובייטים. לבסוף נאסף על ידי כפריים רוסים, והועבר לחיל האוויר הסובייטי.
בבית החולים נאלצו לקטוע את שתי רגליו על מנת להציל את חייו. מארסייב שוקע בייאוש, בחושבו כי "טייס בלי רגליים כמוהו כעוף בלי כנפיים, אשר אמנם יכול הוא לחיות ולנקר זרעונים, אבל לעוף – לא יוכל לעולם". בעידודו של פצוע, קומוניסט ותיק ששהה עמו בחדר בבית החולים, ניטעה בו התקווה שאולי יוכל לשוב ולטוס למרות נכותו. על מנת לחזור לטייס כטייס קרב היה עליו להיאבק בבירוקרטיה ובחוסר אמונה של הגורמים השונים בצבא הסובייטי ובחיל האוויר שלו. על מנת לשכנע את הגורמים השונים שיש ביכולתו לחזור לשירות, מלמד מארסייב את עצמו ללכת, לרוץ ואף לרקוד ריקודים רוסיים לאורך זמן ממושך. לבסוף, הוא מוחזר למערכה ומשתתף בקרבות אוויר, מפיל מטוסים גרמנים ומגיע לתפקיד של מפקד טייסת ומתואר כטייס מצטיין.
תרגום לעברית

הרומן שתורגם מרוסית על ידי חנה עירונית, יצא לאור, בשני כרכים, על ידי הוצאת יוסף שמעוני, תל אביב, תש"ט. הוצאתו לאור בעברית הייתה לאחר שהספר הופץ כבר על ידי עשרים הוצאות ספרים ברחבי העולם ונמכר בכ-560 אלף עותקים בתשעה החודשים הראשונים של שנת 1948.
הרומן עוּבד לסרט קולנוע בשנת 1948, כאשר פאבל קדוצ'ניקוב גילם את הטייס. הסרט זכה בפרס סטלין.
הערות שוליים

↑  ‏חנה עירונית‏ (Q118927632)
↑   "Povest o nastoyashchem cheloveke", במסד הנתונים הקולנועיים IMDb (באנגלית)
| --- | --- |
בקרת זהויות :  VIAF: 1633156497223417740003   WorldCat (עם VIAF): 1633156497223417740003
הומל

ערך זה עוסק בעיר בבלארוס. אם התכוונתם למשמעות אחרת, ראו .
הומל, הגימנסיה. גלויה של תחילת המאה ה-20.
בית טיפוסי בהומל, 2015
ילדים יהודים ברחוב הטירה ותחנת הרכבת בהומל לפני המהפכה הקומוניסטית
בית הכנסת הגדול בהומל
תצוגה הממחישה את שלביה ההיסטוריים השונים של העיר הומל
הומל (בבלארוסית: Гомель; בהיגוי רוסי: גומל; במקורות עבריים גם הומיל) היא העיר השנייה בגודלה בבלארוס ובירת המחוז הקרוי על שמה בדרום-מזרח המדינה. העיר שוכנת לצדו של נהר הסוז' כ-280 ק"מ דרום-מזרחית לבירה מינסק בקרבה יחסית לגבול עם אוקראינה ולכור הגרעיני צ'רנוביל. לפי אומדן רשמי מתאריך 1 בינואר 2023 אוכלוסיית העיר מנתה 501,802 תושבים.
היסטוריה

לראשונה נזכרת ב-1142 בדברי הימים של איפטייב. הייתה חלק מנסיכות צ'רניגוב. ב-1335 נהייתה לחלק מהנסיכות הליטאית. העיר הייתה נחלת הנסיך פטריקי נורינונטוביץ', אחיינו של הנסיך אלגירדס. ב-1500 בעקבות קרב ודרוש צורפה לנסיכות מוסקבה. ב-1535 הצבא הפולני-ליטאי כבש את העיר חזרה מהמוסקבאים, וב-1537 המוסקבאים ויתרו על העיר סופית. לקראת סוף המאה ה-16 העיר שימשה כקו הגנה נגד פלישות הטטרים של קרים לאיחוד הפולני-ליטאי. ב-1670 קיבלה העיר זכויות מגדבורג.
בעקבות חלוקת פולין הראשונה ב-1772 היא צורפה לאימפריה הרוסית. מבחינה אדמיניסטרטיבית, בתקופה הרוסית העיר שינתה פעמים רבות את מעמדה. בין 1773- 1777 היא שימשה כמרכז אזור הומל בתוך פרובינציית רוגצ'וב, לאחר מכן עד 1852 שימשה בפלך בליץ של פרובינציית רוגצ'וב. עד 1917 השתייכה העיר לפלך מוהילב. ב-1 במרץ 1918 נכבשה על ידי הצבא הגרמני ושנה לאחר מכן, ב-14 בינואר 1919, נכנס לעיר הצבא האדום וצירף אותה חזרה לרוסיה (שהפכה ב - 1922 לברית המועצות). ב-1926 העיר צורפה אל הרפובליקה הסובייטית הסוציאליסטית של בלארוס והפכה למרכז אזור הומל וגליל הומל. ב-1937 הפכה העיר למרכז מחוז הומל, הכפוף ישירות לשלטון של הרפובליקה הסובייטית הסוציאליסטית של בלארוס.
יהדות הומל

הקהילה היהודית ידועה בעיר מהמאה ה-16. העיר מוזכרת בספר יוון מצולה של ר' נתן נטע הנובר. תנועת החסידות זכתה לתפוצה רבה בין היהודים, עד שברוב בתי הכנסת התפללו בנוסח ספרד. אחת מהחסידיות הדומיננטיות בקרב יהודי בלארוס הייתה חסידות חב"ד, והעיר הומל הייתה ממבצריה החשובים. בין היתר, נודע החסיד יצחק אייזיק אפשטיין שכיהן כרב העיר שנים רבות. בין 1910–1921 הרב אברהם אלישיב, אביו של הרב יוסף שלום אלישיב שימש כרב העיר. בזמן מלחמת העולם הראשונה הגיעו לעיר פליטים רבים מהאזורים הפנימיים של בלארוס, ומספר היהודים הגיע ל-80,000 איש.
בסוף המאה ה-19 חיו בעיר שניים מגדולי "תנועת המוסר", הרב ראובן דב דסלר (תלמידו של ה"סבא מקלם") ובנו הרב אליהו אליעזר דסלר (בעל ה-"מכתב מאליהו").
ב-1903, בזמן הפרעות בקישינב, הייתה בהומל קבוצה של יהודים צעירים, שהשתייכו לקבוצות מהפכניות סוציאליסטיות. כשהפורעים הגיעו לעיירתם, הם ארגנו הגנה (עם סכינים, קלשונים וכו') כנגד הפורעים, בלמו בגופם את הפרעות והצליחו להניס את התוקפים. לאחר האירוע הזה הם שמעו שהמשטרה הצארית מחפשת אותם. היה ברור להם שבחקירה שתהיה הם יזומנו למשרדי הבולשת, וגורלם יהיה יותר רע משל הפורעים. חלקם עזבו את רוסיה ועלו לא"י. בארץ הם נקראו "הקבוצה ההומלית", או בהגייה רוסית: "הקבוצה הגומלית". עוד יהודים עם תפיסת עולם דומה התחילו להגיע לארץ ישראל טיפין טיפין, ואלו היו ראשוני העלייה השנייה.
בסיומה של המאה התשע עשרה, נפתח בהומל חדר מתוקן שהתפרסם כמוצלח במיוחד. לימדו בו יש"י אדלר, קדיש סילמן, יחיאל היילפרין, ש.ח. ברכוז. מורים של ערים ועיירות אחרות וכן אישי ציבור יהודיים (למשל: אחד העם, שמעון דובנוב ובוקי בן יגלי) באו לצפות בחדר המתוקן של הומל וללמוד מדרכיו.
בשנות השלושים חיו בגומל כ-41,000 יהודים – כשליש מכלל תושביה.
באוגוסט 1941 כבשו הגרמנים את העיר לאחר קרבות במהלכם התפנו רוב יהודי העיר מזרחה עם הצבא האדום הנסוג. הגרמנים ריכזו את היהודים בגטאות, החלו לרצוח בהם בספטמבר 1941 ועד נובמבר רצחו את כל היהודים שעוד נותרו בהומל (נרצחו כ-4,000 יהודים בתקופת הכיבוש הנאצי).
ערים תאומות

להומל יש 13 ערים תאומות:
אוקראינה צ'רניהיב, אוקראינה
אוקראינה דונצק, אוקראינה
הממלכה המאוחדת אברדין, סקוטלנד, הממלכה המאוחדת
צ'כיה צ'סקה בודייוביצה, צ'כיה
קנדה גרייטר סדברי, קנדה
איראן סארי, איראן
צרפת קלרמון-פראן, צרפת
אוסטרליה איירון קנוב, אוסטרליה
לטביה לייפאיה, לטביה
רוסיה בריאנסק, בריאנסק, רוסיה
רוסיה מגניטוגורסק, מחוז צ'ליאבינסק, רוסיה
פולין ראדום, פולין
הממלכה המאוחדת רויאל לימינגטון ספא, אנגליה, הממלכה המאוחדת
סרביה נובי סאד, סרביה
ראו גם

הומל (מועדון כדורגל)
הערות שוליים

↑  Belarus: Administrative Division (Regions and Districts) - Population Statistics, Charts and Map
↑  צבי שרפשטיין, תולדות החינוך בישראל, כרך א, עמ' 403
| --- | --- |
בקרת זהויות :  NLI: 987007564583405171  GND: 4371568-0  LCCN: n81059011  MusicBrainz: 42cd936b-9dfd-4b56-8ac8-296a2f6421cc  NKC: ge310553  VIAF: 133153926   WorldCat (עם VIAF): 133153926 
רחוב רומיאנטסב בהומל. שנת 1890
תוכנית כללית של העיר הומל, 1830.
איור המתאר את המבצר בהומל במאה ה-12
החברה הגאוגרפית המלכותית של בלגיה

| --- | --- |
 תחום:  השכלה גבוהה 
 מדינה:  בלגיה 
 מטה הארגון:  בריסל 
 מייסדים:  Jean Du Fief 
 תקופת הפעילות:  27 באוגוסט 1876 – הווה (148 שנים) 
 פרסים והוקרה:  royal society (1882) 
 www.srbg.be
 
החברה הגאוגרפית המלכותית של בלגיה (בצרפתית: Société Royale Belge de Géographie) היא אגודה מדעית הפועלת לקידום מדעי הגאוגרפיה.
היסטוריה

החברה נוסדה ב-27 באוגוסט 1876 בשם החברה הבלגית לגאוגרפיה, ימים ספורים לפני פתיחת הכנס הגאוגרפי (אנ') בבריסל לקידום חקר חלקי תבל שונים. בראשיתה הייתה מעורבת בהשקעה מסחרית במושבות הבלגיות. בשנת 1882 אישר לאופולד השני, מלך הבלגים לברה להוסיף את התואר "המלכותית" לשמהּ. אדריאן דה ז'רלש גילה תחילה את תוכניותיו למשלחת האנטארקטית הבלגית לחברה בשנת 1894, אף כי בהמשך מומנה המשלחת באופן פרטי.
בשנת 1900 היו לחברה יותר מאלף חברים, בהם כמה חוקרים, כמו האמריקאי ריצ'רד מוהון. באמצע המאה ה-20 שינתה החברה את יעדיה ממסעות חקר למחקר מדעי ועיוני. החברה מייצגת את בלגיה בחברה האירופית לגאוגרפיה. כתב העת שלה בעשורים האחרונים נודע בשם "BELGEO".
החברה הבלגית לגאוגרפיה מעניקה מדליית זהב לגאוגרפים ולחוקרי ארצות בעלי השגים.
לקריאה נוספת

בהוצאת החברה:
Bulletin de la Société Belge de Géographie, 1876-1881
Bulletin de la Société Royale Belge de Géographie, 1882-1961
Revue belge de géographie, 1962-1999
על החברה:
Modern Geography: An Encylopaedic Survey. 1991.
Barrett-Gaines, Kathryn (1997), "Travel Writing, Experiences, and Silences: What Is Left out of European Travelers' Accounts: The Case of Richard D. Mohun", History in Africa, African Studies Association, 24: 53–70, doi:10.2307/3172018, JSTOR 3172018, S2CID 164350271
Riffenburgh, Beau (2007), Encyclopedia of the Antarctic, CRC Press, ISBN 978-0-415-97024-2
הערות שוליים

1 2  SRBG history page "היסטוריה", העמוד ההיסטורי של החברה הגאוגרפית המלכותית של בריסל (SRBG)
↑  החברה הגאוגרפית המלכותית הקנדית, אגודות וחברות גאוגרפיות ברחבי העולם
↑  אוניברסיטת ווטרלו, נתונים על חברות שנוסדו בשנים 1870 עד 1879
↑  Revue Belge de Géographie – Belgisch Tijdschrift voor Geografie – Belgian Journal of Geography
↑  List of publications of EUGEO members רשימת פרסומים של חברי החברה האירופית לגאוגרפיה
↑  "אותות הכבוד של קומנדר פירי", ניו יורק טיימס, מיום 18 ביוני 1910, עמ' 18
| --- | --- |
בקרת זהויות :  NLI: 987010635632705171  ISNI: 0000 0001 0941 4179  LCCN: n82110290  SUDOC: 029237912  VIAF: 130770097   WorldCat (עם VIAF): 130770097
הזוג הזה

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"הזוג הזה" הוא סינגל שהוקלט על ידי הזמר הישראלי מרגי. השיר יצא לאור ב-6 בינואר 2019 כסינגל שלא מתוך אלבום, על ידי חברת התקליטים Mobile1 Music.
עם יציאתו נכנס השיר אל המקומות הראשונים במצעד השבועי של מדיה פורסט ובמצעד הרשמי של גלגלצ. כמו כן, זכה במקום השביעי במצעד השנתי של גלגלצ, במקום ה-20 במצעד השנתי של כאן גימל ובמקום השמיני במצעד השנתי של מדיה פורסט.
רקע וכתיבה

השיר נכתב על ידי סטטיק וג'ורדי והופק על ידי ג'ורדי. השיר הוא בסגנון פופ.
יוסי חרסונסקי הפנה כלפי השיר ביקורת חיובית תוך שהעניק לו שלושה וחצי כוכבי זהב מתוך חמישה.
בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-1.8 מיליון השמעות.
וידאו קליפ

הווידאו קליפ הנלווה שצולם לשיר, בוים על ידי נמרוד פלד והועלה לערוץ היוטיוב של מרגי ב-6 בינואר 2019, בסמוך לצאתו כסינגל.
נכון למאי 2023 מונה הצפיות של הקליפ עומד על 25 מיליון והוא הקליפ הנצפה ביותר של מרגי בפלטפורמה.
מיקומי שיא

|   ‏‏‏  מצעדים שבועיים (2019)> מדינה |   ‏‏‏  מצעדים שבועיים (2019)> מצעד |   ‏‏‏  מצעדים שבועיים (2019)> מיקום שיא |   ‏‏‏  מצעדים שבועיים (2019)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים שנתיים (2019)> מדינה |   ‏‏‏  מצעדים שנתיים (2019)> מצעד |   ‏‏‏  מצעדים שנתיים (2019)> מיקום שיא |   ‏‏‏  מצעדים שנתיים (2019)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | המצעד הרשמי של גלגלצ | 7 |  |
|  ישראל | כאן גימל | 20 |  |
הערות שוליים

1 2  הזוג הזה, באתר יוסמיוסיק, ‏2019-01-12
↑  המצעד השבועי, באתר גלגלצ
↑  המצעד השנתי הישראלי תשע"ט, באתר גלגלצ
↑  שגיא בן נון‏, אייל גולן, עומר אדם או סטטיק ובן אל: מהו השיר הכי מושמע ברדיו?, באתר וואלה, 3 בספטמבר 2019
↑  הזוג הזה, נבדק ב-2019-11-24
1 2  Mergui - הזוג הזה, נבדק ב-2019-11-24
↑  המצעד השנתי הישראלי תשע"ט, מתוך ארכיון המצעדים באתר גלגלצ
↑  מערכת כאן, המצעד השנתי תשע״ט 2019, באתר כאן – תאגיד השידור הישראלי, 18 בספטמבר 2019
| מרגי |
| --- | --- | --- |
דיסקוגרפיה
| מיני-אלבומים | מה יהיה • לא להיות לבד • Dark Side of the Rainbow • ‏Shadows of Blue • מרגיש כמו אהבה |  |
| סינגלים | "תני לי רגע" • "הזוג הזה" • "אני לא אני" • "הכל שקוף" • "אסור" • "דיבור נגוע" • "לא יוצא למסיבות" • "אמבולנס" • "סגול בהיר" • "אנג'ל" • "לא להיות לבד" • "Sucks to Know You (FU)" ‏• "Lie Like This" • "צונאמי" |  |
| השתתפות בסינגלים | "Hoodie" |  |
| ערכים קשורים | הכוכב הבא לאירוויזיון 2018 • טדי הפקות • Mobile1 Music • סבן מיוזיק גרופ |  |
דקסמתזון

|  שם IUPAC |
| --- | --- |
 (8S,9R,10S,11S,13S,14S,16R,17R)-9- Fluoro-11,17-dihydroxy-17-(2-hydroxyacetyl)-10,13,16-trimethyl-6,7,8,9,10,11,12,13,14,15,16,17- dodecahydro-3H-cyclopenta[a]phenanthren-3-one
 שמות מסחריים בישראל
 דקסמטזון, דקסאקורט פורטה, דקסול, דקסמתזון קרן פארמה
 נתונים כימיים
 כתיב כימי:  C22H29FO5 
 מסה מולרית:  392.461
 נתונים פרמוקוקינטיים
 זמינות ביולוגית:  80%-90%
 מטבוליזם:  כבדי
 זמן מחצית חיים:  190 דקות
 הפרשה:  שתן (65%)
 בטיחות
 מעמד חוקי:  בישראל תרופת מרשם הכלולה בסל הבריאות
 קטגוריית סיכון בהריון:  קטגוריית סיכון A (אוסטרליה), קטגוריית סיכון C 
 דרכי מתן:  פומי, תוך-שרירי, תוך-ורידי, תת-עורי, תוך-עיני
 מזהים
 קוד ATC:  A01AC02, D07AB19, R01AD03, D07XB05, D10AA03, S03BA01, S01CB01, C05AA09, S02BA06, S01BA01, H02AB02 
 מספר CAS:  50-02-2
 PubChem:  5743
 ChemSpider:  5541
 
דקסמתזון (Dexamethasone) הוא תרופה ממשפחת הקורטיקוסטרואידים. הוא משמש לטיפול במצבים מגוונים, בהם בין היתר בעיות ראומטיות, מספר מחלות עור, אלרגיות קשות, אסתמה, מחלת ריאות חסימתית כרונית, דלקת גרון, קנה נשימה וסימפונות, בצקת מוחית וטיפול משולב באנטיביוטיקה בשחפת. צורת המתן של דקסמתזון יכולה להיות דרך הפה, הזרקה לתוך שריר או במתן תוך-ורידי. ההשפעות של דקסמתזון נראות לעיתים קרובות בתוך יום ונמשכות עד כשלושה ימים.
שימוש ממושך בדקסמתזון עלול לגרום קנדידיאזיס, אובדן עצם, קטרקט, חבורות קלות, או חולשת שרירים. בארצות הברית מוגדר דקסמתזון כתרופה בקטגוריית סיכון בהיריון C כלומר השימוש בתרופה נעשה רק במקרה שבו ברור שהפונטנציאל הטיפולי עולה על הסיכונים שבכך. באוסטרליה, דקסמתזון נמצא בקטגוריה A, כלומר נעשה בתרופה שימוש נפוץ בהריון ולא נצפו נזקים לעובר. אין לקחת את התרופה בתקופת הנקה. לדקסמתזון יש השפעות אנטי-דלקתיות ודיכוי של מערכת החיסון.
דקסמתזון נרקח לראשונה ב-1957 ואושר לשימוש רפואי בשנת 1961. התרופה נמצאת ברשימת התרופות החיוניות של ארגון הבריאות העולמי, רשימת התרופות היעילות והבטוחות ביותר במערכת הבריאות. דקסמתזון אינה תרופה יקרה, כשבארצות הברית טיפול חודשי בתרופה עולה פחות מ-25 דולר. התרופה זמינה ברוב המקומות בעולם. בשנת 2016 הייתה התרופה במקום ה-259 במספר המרשמים שלה בארצות הברית עם יותר ממיליון מרשמים.
שימושים רפואיים > נגד דלקת

דקסמתזון משמש לטיפול במצבים דלקתיים ואוטואימוניים רבים, כגון דלקת מפרקים שגרונית ועווית הסמפונות (ברונכוספזם). ארגמנת תרומבוציטופנית חיסונית, ירידה במספר הטסיות בשל בעיה חיסונית, יכולה להיות מטופלת באמצעות כ-40 מ"ג ליום במשך ארבעה ימים; התרופה יכולה להינתן במחזורים של 14 יום. לא ברור אם דקסמתזון במצב זה הוא טוב בהרבה מאשר גלוקוקורטיקואידים אחרים.
התרופה ניתנת גם בכמויות קטנות לפני ולאחר ניתוחי שיניים מסוימים, כגון הוצאת שיני בינה, פעולה אשר לעיתים קרובות משאירה את המטופל עם לחיים נפוחות.
דקסמתזון ניתן לעיתים קרובות כטיפול בדלקת גרון, קנה נשימה וסימפונות בילדים, מאחר שמנה אחת יכולה להפחית את הנפיחות של דרכי הנשימה, וכך לשפר את הנשימה ולהפחית את אי הנוחות.
דקסמתזון ניתן בהזרקה לעקב כאשר מטפלים בדורבן, לפעמים בשילוב עם טריאמצינולון אצנויד.
כאשר התרופה ניתנת במינונים גבוהים, היא שימושית כדי לטפל בהלם אנפילקטי אלרגי.
דקסמתזון נמצא במגוון תכשירים כדוגמת טיפות עיניים, תרסיסים לאף ובטיפות אוזניים. דקסטמזון בצורה של שתל תוך עיני המטופל (שם מסחרי Ozurdex) אושר על ידי ה-FDA לטיפול בבעיות עיניים כגון בצקת מקולרי סוכרתית, חסימת וריד הרשתית המרכזית, ודלקת הענבייה. דקסמתזון שימש גם בשילוב עם אנטיביוטיקה לטיפול דלקת תוך עינית חריפה (endophthalmitis).